# Алтерация

### от Уикипедия, свободната енциклопедия

Алтерация (на латински: altеro, „променям”) е музикален термин, който означава повишаване или понижаване на основното значение на музикалния тон с определена височина. Алтерацията се указва посредством знаците:

- Диез - повишава обозначения при нотацията тон с полутон. Важи за всички ноти в рамките на музикалния такт.
- Бемол - като при диеза, но понижава с полутон.
- Бекар - отменя действието на диеза или бемола.

Освен трите основни знака за алтерация има и още три производни:

- Двоен диез - като диез, но повишава с цял тон.
- Двоен бемол - като бемол, но понижава с цял тон.
- Двоен бекар - отменя действието на двойните диез или бемол при нова арматура. В останалите случаи се използва рядко - приема се, че бекарът отменя също действието на двойния диез и бемол.

Всички тези знаци за алтерация прехвърлят значението си само върху съответния тон в рамките на такта.

Извън това те могат да бъдат използвани и като арматура при нотописа. Тогава действието им се простира върху целия нотен текст преди евентуална съпътстваща отмяна. Така например ако тоналността е "до мажор", която в арматурата си няма никакви знаци за алтерация, се появи "фа диез", той ще има значение в рамките на такта, ако не е отменен междувременно от бекар в същия такт. С началото на следващия такт диезът отпада автоматично. При тоналност като "ре минор", която има като арматура "си бемол", поставянето на бекар върху тона "си" има значение само в рамките на такта, а след края му се подразбира първоначалния тон "си бемол". Т.е. ако не са част от арматурата, знаците за алтерация разпростират действието си или в рамките на такта, или до по-ранна отмяна. А ако са част от арматурата, действието им се простира в рамките на целия музикален пасаж и отменянето им е в рамките на един такт.

При модулирането от една музикална тоналност в друга, се използва по-особено записване, което отменя действието на цялата арматура и въвежда нова.

## [редактиране] Вижте също

- Тоналност
- Музикална нотация
- Модулация (музика)

Взето от „http://bg.wikipedia.org../../../%D0%B0/%D0%BB/%D1%82/%D0%90%D0%BB%D1%82%D0%B5%D1%80%D0%B0%D1%86%D0%B8%D1%8F.html“.

Категория: Музикална терминология

##### Views

- Статия
- Беседа
- Текуща версия

##### Търсене